ГОДИШЊИ ЕНЕРГЕТСКИ БИЛАНС ЗА ТОПЛОТНУ ЕНЕРГИЈУ

ПРАВНИ ОСНОВ

Истраживање се спроводи на основу Закона о званичној статистици („Службени гласник РС“, бр. 104/2009, и Одлуке о Програму званичне статистике у периоду од 2016. до 2020. године („Службени гласник РС“, бр.55/15).

<http://www.stat.gov.rs/media/2271/zakon_o_statistici.pdf>

<http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса топлотне енергије.

Садржај статистичког истраживања

**Упитником ЕН-4.2** прикупљају се подаци o: укупној *потрошњи* горива за производњу електричне енергије и топлоте по врстама горива, залихама на крају године и њиховој просечној калоричној вредности; *производњи* топлотне енергије и набавци од других произвођача (производња топлоте, сопствена потрошња, енергија предата дистрибутерима или другим произвођачима топлоте, енергија примљена од других произвођача топлоте, губици у транспорту и топлотна енергија предата на мерном месту потрошача, по носиоцима топлоте); *реализацији* топлоте (укупна реализација и реализација топлоте по носиоцима топлоте и по врсти потрошача – енергетски сектор, прерађивачка индустрија, грађевинарство, домаћинства, пољопривреда и остали сектори).

**Упитником ЕН-4.6** прикупљају се подаци о: *укупној* *потрошњи* горива за производњу топлоте по врстама горива, залихама на крају године и њиховој просечној калоричној вредности; *производњи* топлотне енергије и набавци од других произвођача (производња топлоте, сопствена потрошња, енергија предата дистрибутерима или другим произвођачима топлоте, енергија примљена од других произвођача топлоте, губици у транспорту и топлотна енергија *предата* на мерном месту потрошача, по носиоцима топлоте) и топлотној енергији предатој на мерном месту потрошача (укупно предато потрошачима и предато потрошачима по носиоцима топлоте и по врсти потрошача – енергетски сектор, прерађивачка индустрија, грађевинарство, домаћинства, пољопривреда и остали сектори).

**Упитником ЕН-4.7** прикупљају се подаци о: *набавци* топлотне енергије од произвођача топлотне енергије (набављена топлотна енергија по носиоцима топлоте, губици у транспорту и топлотна енергија предата на мерном месту потрошача по врсти потрошача и по носиоцима топлоте) и *предатој* топлотној енергији на мерном месту потрошача (укупно предато потрошачима и предато потрошачима по носиоцима топлоте и по врсти потрошача – енергетски сектор, прерађивачка индустрија, грађевинарство, домаћинства, пољопривреда и остали сектори).

**Упитником ЕН-4.15Е** прикупљају се подаци о утрошку топлотне енергије у индустрији.

Извештајне јединице и статистичке јединице *(обухват)*

Извештајне јединице за енергетски биланс топлотне енергије су jавна предузећа, привредна друштва и предузетници из области производње и дистрибуције топлотне енергије. Јединице посматрања су предузећа као и јединице врсте делатности индустријских и неиндустријских предузећа која имају производњу топлотне енергије.

Метод, време и извори за прикупљање података

Подаци сеприкупљају у годишњој периодици, применом извештајног метода.

Извори прикупљања података су:

Годишњи упитници:

Годишњи енергетски биланс производње и потрошње термоелектричне енергије – упитник за извештајне јединице које се баве производњом термоелектричне енергије и топлоте (ЕН-4.2),

Годишњи енергетски биланс производње и потрошње топлотне енергије   
– упитник за извештајне јединице које се баве производњом топлотне енергије (ЕН-4.6),

Годишњи енергетски биланс производње и потрошње топлотне енергије (ЕН-4.7)   
– упитник за извештајне јединице које се баве дистрибуцијом топлотне енергије.

2. Редовна статистичка истраживања Групе за статистику грађевинарства, Одељења за статистику спољне трговине (подаци Управе Царине Републике Србије) и саобраћаја.

(Упитници су доступни на сајту Републичког завода за статистику <http://www.stat.gov.rs/sr-cyrl/istrazivanja/methodology-and-documents/?a=04&s=0> )

Обавеза заштите индивидуалних података

Обавеза заштите индивидуалних података темељи се на члану 3. одредбе за заштиту давалаца података, члановима 44, 45, 46, 47, 48. и 49. одредбе о поверљивости Закона о званичној статистици („Сл. гласник РС“, бр. 104/2009).

Списак и дефиниције основних обележја – индикатора

***Примарна производња*** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

***Увоз***и***извоз***обухватају количине које су прешле преко националне границе.

***Салдо залиха*** представља разлику између залиха у првом дану у години (почетне залихе) и залиха у последњем дану у години (крајње залихе).

***Међународна складишта*** обухватају количине испоручене за потребе међународне бродске пловидбе.

***Укупно расположива енергија***израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

***Статистичка разлика*** је категорија која укључује збир необјашњених статистичких разлика између производње и потрошње за поједине енергенте

***Утрошак за производњу енергије*** јесте утрошак горива као сировине за производњу енергије утермоелектранама, ТЕ-ТО, енерганама, топланама, рафинеријама, високим пећима и преради угља.

***Производња енергије трансформацијом*** обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас, дрвени пелети и брикети и дрвени угаљ).

***Размена*** обухватаразмену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

***Размењени производи*** – производи рафинерије који су прекласификовани као рафинисана основна сировина за наредне процесе производње у рафинерији и не испоручују се финалној потрошњи.

***Интерна размена производа*** – прекласификација производа због промена у квалитету и спецификацији.

***Враћено из петрохемије*** – производи или полупроизводи враћени рафинерији из процеса петрохемијске индустрије.

***Сопствена потрошња у енергетском******сектору*** обухвата енергију утрошену за рад у енергетском сектору.

***Губици*** обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за дрвна горива: при транспорту.

***Енергија расположива за финалну потрошњу*** представља енергију намењену крајњим потрошачима.

***Финална потрошња*** обухвата потрошњу енергије расположиве за финалну потрошњу у енергетске и неенергетске сврхе.

***Финална потрошња за неенергетске сврхе*** обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

***Финална потрошња за енергетске сврхе*** oбухвата финалну потрошњу расположиве енергије за енергетске сврхе у:

***индустрији***,

***грађевинарству***,

***саобраћају***,

***домаћинствима*** (сва домаћинства, укључујући и „домаћинства са запосленим лицима“),

***пољопривреди*** и код

***осталих потрошача*** (сви остали потрошачи, нпр. школство, здравство, администрација итд.).

**Специфичности енергетског биланса топлотне енергије:**

Већина произвођача топлотне енергије, услед тога што не поседују уређаје за мерење произведене и предате топлотне енергије, уложили су напор и извршили стручну процену тражених података у нашим упитницима.

Обухваћене су оне енергане које произведену топлоту не троше само за себе, већ и део те произведене количине дају другима.

Ниво репрезентативности података   
(*територијални и Класификација делатности КД (2010)*)

Подаци су репрезентативни за територију Републике Србије. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс за топлотну енергију је у потпуној сагласности са препорукама Евростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за енергетику у Београду, Одељење за статистичке послове у Сектору за статистику АП Војводине и подручна одељења у: Суботици, Зрењанину, Новом Саду, Сремској Митровици, Панчеву, Смедереву, Шапцу, Ваљеву, Краљеву, Крагујевцу, Зајечару, Нишу, Лесковцу и Ужицу

Градска управа града Београда, Секретаријат за управу, Сектор за статистику

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52. Закона о званичној статистици („Сл. гласник РС“, бр. 104/2009).

Роковник основних фаза спровођења истраживања   
(*укључујући публиковање података*)

Рок да извештајна јединица достави попуњен упитник надлежном статистичком органу је 15.03.

Рок да Републички завод за статистику објави податке за претходну годину дефинисан је Уредбом о утврђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању  
(*са обавештењем где се могу пронаћи*)

Класификација делатности КД (2010) прописана Уредбом Владе Републике Србије од 29. јула 2010. године („Службени гласник РС“, бр.54/10) на основу Закона о класификацији делатности „Службени гласник РС“, бр. 104/09). Доступно и на сајту Републичког завода за статистику

<http://www.stat.gov.rs/media/2269/zakon_o_klasifikaciji_delatnosti.pdf> .)

* Commission Regulation (EC) No 1099/2008 и сви њени амандмани (доступно у Групи за статистику енергетике Републичког заводa за статистику);
* Energy Statistics Manual, публикација Међународне агенције за енергију (доступно у Групи за енергетику Републичког заводa за статистику)

Списак публикација у којима се објављују методологија и резултати истраживања *(у штампаном облику и/или у оквиру интернет презентације)*

Билтен „Енергетски биланси“

(Публикација је доступна на сајту Републичког завода за статистику <http://www.stat.gov.rs/sr-cyrl/oblasti/energetika/>

Контакт особe – Весна Ђурић, локал 324

Сања Радоњић, локал 238